CELEX: 32018R1923
Language: lv
Date: 2018-12-07 00:00:00
Title: Komisijas Regula (ES) 2018/1923 (2018. gada 7. decembris), ar ko Regulu (ES) Nr. 360/2012 groza attiecībā uz piemērošanas periodu (Dokuments attiecas uz EEZ.)

10.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 313/2
               
            
         KOMISIJAS REGULA (ES) 2018/1923
         (2018. gada 7. decembris),
         ar ko Regulu (ES) Nr. 360/2012 groza attiecībā uz piemērošanas periodu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2015. gada 13. jūlija Regulu (ES) 2015/1588 par to, kā piemērot Līguma par Eiropas Savienības darbību 107. un 108. pantu attiecībā uz dažu kategoriju valsts horizontālo atbalstu (1), un jo īpaši tās 2. panta 1. punktu,
         apspriedusies ar Valsts atbalsta padomdevēju komiteju,
         tā kā:
         
                     (1)
                  
                  
                     Saskaņā ar Komisijas Regulu (ES) Nr. 360/2012 (2) tiek uzskatīts, ka atbalsta summa, kas ir mazāka par konkrētu robežvērtību un kuru piešķir uzņēmumiem, lai tie sniegtu pakalpojumu ar vispārēju tautsaimniecisku nozīmi, neatbilst visiem Līguma 107. panta 1. punktā minētie kritērijiem, un tādēļ uz to neattiecas Līguma 108. panta 3. punktā paredzētā paziņošanas prasība, ievērojot konkrētus nosacījumus.
                  
               
                     (2)
                  
                  
                     Regulas (ES) Nr. 360/2012 darbības termiņš beigsies 2018. gada 31. decembrī.
                  
               
                     (3)
                  
                  
                     Pamatojoties uz Komisijas pieredzi, kas gūta, piemērojot Regulu (ES) Nr. 360/2012, šķiet, ka joprojām ir spēkā pamatojums šādu kompensācijas pasākumu atbrīvojumam no paziņošanas prasības un ka nosacījumi, uz kuru pamata tika noteikta Regulas (ES) Nr. 360/2012 darbības joma un saturs, nav būtiski mainījušies. Regula nodrošina juridisko noteiktību un mazina administratīvo slogu attiecībā uz de minimis atbalsta pasākumiem, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi. Lai nodrošinātu nepārtrauktību un novērstu atbilstības nodrošināšanas izmaksu palielināšanos attiecībā uz minētajiem pakalpojumiem, šajā posmā būtu jāizvairās no attiecīgajām izmaiņām.
                  
               
                     (4)
                  
                  
                     Tāpēc Regulas (ES) Nr. 360/2012 piemērošanas periods būtu jāpagarina par diviem gadiem.
                  
               
                     (5)
                  
                  
                     Tāpēc Regula (ES) Nr. 360/2012 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 360/2012 5. pantā vārdus “2018. gada 31. decembrim” aizstāj ar vārdiem “2020. gada 31. decembrim”.
         
         
            2. pants
            Šī regula stājas spēkā 2018. gada 31. decembrī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 7. decembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 248, 24.9.2015., 1. lpp.
         
         
            (2)  Komisijas 2012. gada 25. aprīļa Regula (ES) Nr. 360/2012 par Līguma par Eiropas Savienības darbību 107. un 108. panta piemērošanu de minimis atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi (OV L 114, 26.4.2012., 8. lpp.).